September 2013

September 2013, kroonika 2013. aasta september algas pühapäeval ja lõppes 30 ööpäeva pärast esmaspäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 Maailma Kaubandusorganisatsiooni peadirektorina astus ametisse brasiillane Roberto Azevêdo. Gruusias Kahhethi piirkonna keskuses Thelavis avati Jossif Stalini monument. Lõuna-Aafrika Vabariigi endine president Nelson Mandela lubati haiglast kodusele ravile. Senegali president Macky Sall vabastas ametist peaminister Abdoul Mbaye ja nimetas uueks peaministriks Aminata Touré. Eesti peaministri büroo juhina asus tööle Liina Kersna. Eestis läks esimesse klassi umbes 14 500 last. Eestis alustasid tööd järgmised uued koolid: Tartu Luterlik Peetri Kool, Püha Johannese Kool ja Kaarli Kool Tallinnas, Tallinna Euroopa Kool, Läänemaa Ühisgümnaasium, Jõgevamaa Gümnaasium, Vääna-Jõesuu Kool, Paldiski Ühisgümnaasium, Leiutajate külakool Võrumaal. Eesti perearstid lõpetasid eriarstidele saatekirjade väljastamise patsiendi soovil. Edaspidi saab saatekirja aluseks olla ainult perearsti tuvastatud meditsiiniline probleem, mille lahendamiseks ta ennast ise kompetentseks ei pea. Eesti korvpallikoondis võitis Tallinnas Saku suurhallis peetud EM-i valikturniiri mängus Bulgaaria koondist 61:49 ja tagas endale pääsu 2015. aasta Euroopa meistrivõistluste finaalturniirile. Ameerika Ühendriikide ettevõte Verizon Communications teatas, et ostab 130 miljardi dollariga Suurbritannia ettevõttelt Vodafone tema osaluse ühisfirmas Verizon Wireless, mis on USA suurim mobiilioperaator. Ameerika Ühendriikide 64-aastane ajakirjanik Diana Nyad ujus esimese inimesena ilma haikaitseta Kuubalt Floridasse. Eesti sotsiaalminister Taavi Rõivas alustas kahepäevast visiiti Soomes. Eesti välisminister Urmas Paet alustas kahepäevast visiiti Rootsis Gotlandi saarel, kus toimus Põhjamaade ja Baltimaade välisministrite kohtumine. Kaitseväe Ühendatud Õppeasutused tähistasid kooli 90. aastapäeva. Ameerika Ühendriikide tarkvarafirma Microsoft omandas 7,2 miljardi USA dollari eest Soome elektroonikafirma Nokia mobiilseadmete üksuse. Leedus Šiauliai lähedal Zokniai õhubaasis andis Prantsusmaa õhuvägi Balti riikide õhuruumi turvamise üle Belgia õhuväele. Malis astus ametisse president Ibrahim Boubacar Keïta. Eestis alustas 11. septembrini kestvat visiiti Konstantinoopoli oikumeeniline patriarh Bartholomeos I. Eestit külastas Soome sotsiaal- ja tervishoiuminister Susanna Huovinen, kes kohtus siin oma Eesti kolleegi Taavi Rõivasega. Leedus algas Euroopa Liidu riikide kaitseministrite kahepäevane mitteametlik kohtumine, kus osales ka Eesti kaitseminister Urmas Reinsalu. Mali uus president Ibrahim Boubacar Keïta nimetas riigi peaministriks Oumar Tatam Ly. Eesti suursaadik Poolas Eerik Marmei andis Poola presidendile Bronisław Komorowskile üle oma volikirja. Ameerika Ühendriikides astus tagasi sisejulgeolekuminister Janet Napolitano. Tema kohuseid asus ajutiselt täitma Rand Beers. Kaimanisaarte kubernerina vannutati ametisse Helen Kilpatrick. Leedus Vilniuses algas Euroopa Liidu välisministrite kahepäevane kohtumine, millel osales ka Ameerika Ühendriikide riigisekretär John Kerry. Eestit esindas kohtumisel välisminister Urmas Paet. Kohtumise keskseks teemaks oli Süüria kodusõda ja vajadus reageerida Süüria valitsusvägede väidetavale keemiarelva kasutusele. Togo president Faure Gnassingbé nimetas uuesti riigi peaministriks Kwesi Ahoomey-Zunu. Eestis Kaitseväe keskpolügoonil algas Kaitseliidu Viru, Järva, Rapla ja Alutaguse malevate kolmepäevane ühisõppus "Põhja Konn". Tallinnas tähistati Rahvusooper Estonia hoone avamise 100. aastapäeva. Tallinna Tehnikaülikoolis toimus konverents "30 aastat HIV avastamisest", mille avas sotsiaalminister Taavi Rõivas. Võrus avati Katariina allee. Allee avamistseremoonial osales ka keskkonnaminister Keit Pentus-Rosimannus. Rahvusvaheline Olümpiakomitee valis 2020. aasta suveolümpiamängude toimumispaigaks Jaapani pealinna Tōkyō, mis edestas hääletamisel samuti olümpialinnaks kandideerinud Madridi ja İstanbuli. Austraalias toimusid parlamendivalimised, mille võitis Liberaalse Partei ja Rahvusliku Partei valimisliit. Seni opositsioonis olnud valimisliit sai Austraalia parlamendi alamkojas 92 kohta. Senine valitsev Austraalia Tööpartei kaotas 16 kohta ja saatis alamkotta 56 saadikut. Tööpartei esimees Kevin Rudd teatas pärast valimiskaotuse selgumist, et ei kandideeri enam edaspidi erakonna esimeheks. Maldiividel toimus presidendivalimiste esimene voor, kus ükski kandidaat ei saavutanud võiduks vajalikku enamust. Presidendivalimiste teine voor määrati 28. septembrile. Eestit külastas Tai välisminister Surapong Tovichakchaikul, kes kohtus siin oma Eesti kolleegi Urmas Paeti ja XII Riigikogu väliskomisjoni liikmetega. Ühtlasi teatas välisminister viisavabaduse kehtestamisest Eesti kodanikele, mis peaks jõustuma 1. jaanuaril. Tallinna valimisliit Vaba Tallinna Kodanik valis oma linnapeakandidaadiks Hardo Aasmäe. Tallinnas Nokia kontserdimajas toimus Reformierakonna valimiskampaania avapidu. Tallinna lauluväljaku klaassaalis toimus Keskerakonna XIV kongress, kus erakonna esimeheks valiti tagasi ainsana sellele ametikohale kandideerinud Edgar Savisaar. Venemaal toimusid kohalike omavalitsuste valimised. Eestisse saabus kahepäevasele ametlikule visiidile Gruusia peaminister Bidzina Ivanišvili. Tallinnas toimus iga-aastane SEB Tallinna maraton ja SEB Sügisjooks. Norras toimusid parlamendivalimised. Pakistanis vannutati ametisse president Mamnoon Hussain. Albaania president Bujar Nishani nimetas peaministriks Edi Rama. Eesti välisminister Urmas Paet alustas kahepäevast visiiti Moldovas. Eestis alustas kahepäevast ametlikku visiiti Bulgaaria president Rosen Plevneliev. Macaus toimusid parlamendivalimised. Rwandas algasid parlamendivalimised. Austraalias astus ametisse peaminister Tony Abbott. Eesti suursaadik Rumeenias Eerik Marmei andis Bukarestis Rumeenia presidendile Traian Băsescule üle oma volikirja. Suursaadik resideerib Varssavis. Eesti välisminister Urmas Paet kohtus Šveitsi pealinnas Bernis Šveitsi välisministri Didier Burkhalteriga. Eesti välisminister Urmas Paet ja Vanuatu välisminister Edward Natapei sõlmisid diplomaatilised suhted Eesti ja Vanuatu vahel. Eesti välisminister Urmas Paet ja Maroko välisminister Saad-Eddine El Othmani allkirjastasid Eesti ja Maroko vahelise topeltmaksustamise vältimise lepingu. Eesti välisministeeriumi kantsler Alar Streimann avas Zagrebis Eesti aukonsulaadi Horvaatias. Eesti aukonsul Horvaatias on Boris Jukić. Maldiividel toimus presidendivalimiste teine voor.